stanford-oval/wikipedia huggingface dataset:
תאוריית הערך של העבודה
מעמד תע"ה כיום

פסק דינם של רוב הכלכלנים אחרי הופעת תאוריית הערך השולי היה שתע"ה הופרכה ואינה יכולה לשמש תורת ערך תקפה [דרוש מקור] . בוהם-באוורק טען:
תאוריית הניצול הסוציאליסטית, כפי שהיא מוצגת על ידי שני חסידיה המכובדים ביותר [רודברטוס ומרקס], אינה רק שגויה, אלא, מבחינת ערכה התאורטי, מחזירה אותנו לשלבים הנמוכים ביותר בין תאוריות הריבית. כל כמה שיהיו הכשלים שגילינו אצל נציגי כמה מהתאוריות האחרות, אני חושב שלא נוכל למצוא בשום מקום אחר במקובץ מספר כה גדול של הכשלים החמורים ביותר—גחמנות, הנחות לא מוכחות, סתירות-עצמיות, ועיוורון כלפי העובדות. הסוציאליסטים הם מבקרים מוכשרים, אבל תאורטיקנים חלשים להחריד.
אחרי הופעת תאוריית הערך השולי בשנת 1871 ואחרי הביקורת של בוהם-באוורק בשנת 1884 היחידים שהמשיכו להתייחס במידה כלשהי של רצינות לתע"ה היו מרקס וההוגים סוציאליסטיים שהלכו בעקבותיו. את גישתם של שאר העוסקים בכלכלה ביטא בתמציתיות הכלכלן אלפרד מרשל כאשר כתב ב"עקרונות הכלכלה" שלו משנת 1890:
ויליאם תומפסון, רודברטוס, קרל מרקס ואחרים... טוענים כי העבודה מפיקה תמיד 'ערך עודף' מעל לשכר ולבלאי ההון המשמש בסיוע לו: וכי העוול שנעשה לעובדים טמון בניצול של ערך עודף זה על ידי אחרים. אבל הנחה זו שכל הערך העודף הוא תוצר של עבודה כבר מתייחסת כמובן מאליו למה שהם מנסים להוכיח באמצעות הטענה. הם אינם מנסים להוכיחה. והטענה גם לא נכונה.... עוצמת אהדתם של רודברטוס ומרקס לסבל חייבת לזכות בכבוד מאיתנו: אבל מה שהם רואים כבסיס המדעי להצעותיהם המעשיות אינו יותר מסדרת טיעונים מעגליים בנסיון להראות כי אין צידוק כלכלי לריבית, בשעה שהתוצאה טמונה מלכתחילה בהנחות המוצא שלהם; למרות שבמקרה של מרקס העניין עטוף בניסוחים הגלייניים עלופי רזים.
הערות שוליים

↑  איתן אבניאון (עורך), מעות: אגרון הכלכלה והמינהל והעסקים
↑  Schumpeter, p.829-827
↑  Murphy, p.18
↑  סמית, 1.4.13
1 2  Schumpeter, p.593
↑  Schumpeter, p.596-598
↑  Schumpeter, p.592, 596
↑  Schumpeter. p.60
↑  A History of Value Theory, Martin Fogarty. Par.3
↑  Smith, 1.4.13
↑  Schumpeter. p.91
↑  Ibid, p.92
↑  לוק, עמ' 22
↑  John Locke and the Value Theory of Labor, Karen I.Vaughn, Journal of Libertarian Studies, Vol.2, No 4, p.326-311
↑  Schumpeter, p.209-211
↑  Shumpeter, p.214
↑  Parrington, Vol 1, Chapter 3
1 2  Schumpeter, p.221-219
↑  Rothbard, p.391-390
↑  סמית', 1.6.1
↑  Vaughn, p.312
1 2  Schumpeter, p.310
1 2  Schumpeter, p.309
↑  Whitaker, p.9
↑  סמית', 1.5.2
↑  Smith, 1.6.17
↑  Whitaker, p.21-17
↑  Whitaker, p.14
↑  ריקרדו, עמ' 37
↑  ריקרדו, עמ' 13
↑  Schumpeter, p.592
↑  Schumpeter, p.590
↑  ריקרדו, עמ' 39
↑  Schumpeter, p.590-591
↑  ריקרדו, עמ' 41
↑  ריקרדו, עמ' 47-46
↑  Whitaker, p.25
↑  במכתב לכלכלן ז'אן בסטיסט סיי טען ריקרדו כי סיי מפרש אותו לא נכון כשהוא טוען שריקרדו סבור כי ערך העבודה קובע את ערך הסחורה. הוא מסביר כי כוונתו היא ש"הכמות היחסית של עבודה הנחוצה להפקה קובעת את החליפין של הסחורה המיוצרת". מצוטט אצל Whitaker, עמ' 25
↑  ריקרדו, עמ' 43-42
↑  ריקרדו, עמ' 51
↑  ריקרדו, עמ' 52
↑  Schumpeter, p.594
↑  Whitaker, p.23
↑  Stigler, p.358
↑  Stigler, p.362
↑  מצוטט אצל: Wihtaker, p.22
↑  Schumpeter, p.599
↑  עוד על ההשפעה של סמואל ביילי: Samuel Bailey and the question of his influence: a skeptical view, שמואל הולנדר, אוניברסיטת בן-גוריון, 2008
↑  Whitaker, p.33
↑  Schumpeter, p.478
↑  Schumpeter, p.479
↑  Roncaglia, p.221
↑  Haney. p.336
↑  The Relation of the Ricardian Socialists to Ricardo and Marx, E. K. Hunt, Science & Society, Vol. 44, No. 2 (Summer, 1980), p. 177
↑  Labour Defended against the Claims of Capital, Thomas Hodgskin, 1825
↑  Schumpeter, p.506
1 2  Schumpeter, p.596
↑  הקפיטל, 1.1.12
↑  מרקס, 1.1.16
↑  Schumpeter, p.649
↑  Haney, p.387
↑  Schumpeter, p.652
↑  Schumpeter, p.650
↑  Haney, p.389
↑  Capital and Interest: A Critical History of Economical Theory, Eugen Böhm-Bawerk, 1884
| --- | --- |
בקרת זהויות :  NLI: 987007550594305171  GND: 4139005-2  LCCN: sh85073735 
"עקרונות הכלכלה המדינית והמסים", מאת דייוויד ריקרדו, שנת 1817
סיר ויליאם פטי, 1650. הניסוח המוקדם ביותר של תאוריית הערך של העבודה
אדם סמית', 1787. הציע כמה רעיונות למקור ערך החליפין של המוצרים
דייוויד ריקרדו. ביקר את חוסר העקביות של אדם סמית' ב"עושר האומות"
קרל מרקס. "עבודה אנושית במצב מופשט" כמקור הערך של הסחורות
1201

שנת 1201 היא השנה הראשונה במאה ה-13. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

יצא לדרך מסע הצלב הרביעי
אלברט מבוקסהובדן הופך את ריגה למקום מושב בישופות ליבוניה
נולדו

18 בפברואר – נסיר א-דין א-טוסי, איש אשכולות פרסי (נפטר ב-1274)
ראו גם

ילידי 1201‎
נפטרים ב-1201‎
1202

שנת 1202 היא השנה השנייה במאה ה-13. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

10 בנובמבר – תחילת המצור על העיר הנוצרית זאדר (זארה), כיום בקרואטיה, בידי הצלבנים והוונציאנים במסגרת מסע הצלב הרביעי
נולדו

2 ביוני - מרגריט השנייה, רוזנת פלנדריה.
נפטרו

9 במרץ – סבר, מלך נורווגיה (נולד ב-1145)
30 במרץ – יואכים מפיורה, תאולוג ומיסטיקן (נולד ב-1135)
12 בנובמבר – קנוט השישי, מלך דנמרק (נולד ב-1163)
ראו גם

ילידי 1202‎
נפטרים ב-1202‎
CBL-Mariner

| --- | --- |


 מפתח:  מיקרוסופט 
 מחזור חיים:  2020–הווה (כ־4 שנים) 
 נכתבה בשפות:  C 
 סוג רישיון:  הרישיון הציבורי הכללי של גנו, רישיון MIT 
 קוד מקור:  https://github.com/microsoft/CBL-Mariner 
 אתר רשמי
 
CBL-Mariner (CBL ראשי תיבות של: Common Base Linux) היא מערכת הפעלה חינמית וקוד פתוח, מבוססת לינוקס שפותחה על ידי מיקרוסופט במיוחד עבור תשתית ענן. היא משמשת את Microsoft Azure וכן ב WSL בגרסה 2 (Windows Subsystem for Linux 2) כדי לספק את היכולת להריץ אפליקציות ממשק משתמש גרפי (GUI) ב- Windows 10, Windows 11 או Windows Server בגרסאות מתקדמות.
סקירה כללית

CBL-Mariner מפותחת על ידי "קבוצת מערכות לינוקס" (Linux Systems Group) במיקרוסופט עבור שירותי קצה שלה וכחלק מתשתית הענן שלה. החברה משתמשת בו כלינוקס הבסיסי עבור מכולות ביישום ה-Azure Stack HCI של שירותי Kubernetes ל Azure. בנוסף, CBL-Mariner משמש ב- Azure IoT Edge עבור Linux ב- Windows להפעלת עומסי עבודה של Linux ב- IoT של Windows.
בגישה דומה ל- "Container Linux", ל- CBL-Mariner יש רק את החבילות הבסיסיות הדרושות לתמיכה ולהפעלת מכולות. כלים לינוקס נפוצים משמשים להוספת חבילות וניהול עדכוני אבטחה. עדכונים מוצעים כחבילות RPM או כ"תמונות" דיסק (disk image) שלמות שניתן לפרוס לפי הצורך. השימוש ב- RPM מאפשר הוספת חבילות מותאמות אישית לתמונת CBL-Mariner בסיסית לתמיכה בתכונות ושירותים נוספים לפי הצורך. תכונות בולטות כוללות iptables מבוסס firewall, תמיכה בעדכונים חתומים, וגם הקשחת ליבה.
המערכת נפתחה על ידי מיקרוסופט בשנת 2020. קוד המקור מורשה על ידי שילוב של רישיונות קוד פתוח כולל הרישיון הציבורי הכללי של GNU ורישיון MIT וזמין ב-GitHub.
תנאים מוקדמים לבניית CBL-Mariner כוללים את שפת התכנות Go, כלי השירות של QEMU וכן RPM.
הערות שוליים

↑  Branscombe, Mary (2 בדצמבר 2020). "What is Microsoft doing with Linux? Everything you need to know about its plans for open source". TechRepublic. {{cite web}}:  (עזרה)
1 2 3  Foley, Mary Jo (11 בנובמבר 2020). "CBL-Mariner: Microsoft's internal Linux distribution for Azure first-party services and edge appliances". ZDNet. {{cite web}}:  (עזרה)
1 2 3 4 5  Bisson, Simon (10 בנובמבר 2020). "Microsoft adds a new Linux: CBL-Mariner". InfoWorld. {{cite web}}:  (עזרה)
↑  Foley, Mary Jo (2021-04-21). "New Windows 10 test build adds first preview of Linux GUI apps on WSL". ZDNet (באנגלית אמריקאית). נבדק ב-2021-04-23.
Deal or No Deal

Deal or No Deal הוא האלבום העצמאי השני של אמן ההיפ הופ האמריקאי, וויז קאליפה. הוא יצא לאור בשנת 2009 בחברת התקליטים Rostrum Records. הסינגל הראשון והיחידי מהאלבום היה "This Plane". האלבום הגיע למקום הראשון במכירות אלבומי ההיפ הופ בחנות iTunes, והגיע באותה שנה לטופ 10 במכירות האלבומים ב-iTunes. האלבום מכר מעל 5,900 עותקים בשבוע הראשון לצאתו, ועד היום הוא מכר מעל 55,000 עותקים.
רשימת השמעה

Bout Y'all
Chewy
Friendly
Goodbye
Hit tha Flo
Lose Control
Moola & the Guap
Studio Lovin'
Right Here
Red Carpet (Like a Movie)
Superstar
Take Away
This Plane
Who I Am
Young Boy Talk
DS (סדרת לוויינים)

DS (ברוסית: Днепропетровский Спутник, ספוטניק מדנייפרופטרובסק) סדרת לוויינים של ברית המועצות. הלוויינים תוכננו ב"משרד תכנון יוז'ני" בעיר דנייפרופטרובסק בניהול של מיכאיל יאנגל. הלוויינים שוגרו בשנים 1961–1982 ורובם קיבלו כינוי "קוסמוס".
בסוף שנות ה-50 של המאה ה-20 במשרד תכנון בניהולו של יאנגל פותח טיל בליסטי R-12. בשנת 1960 הוחלט על בסיס טיל זה לפתח משגר חלליות ולוויינים לשיגור לוויינים קטנים. הלוויינים קיבלו שם "DS". השיגור הראשון שבוצע בשנת 1961 לא היה מוצלח. הלוויין הראשון שקל 165 ק"ג. ב-16 במרץ 1962 בוצע שיגור מוצלח ראשון. לוויין זה היה במשקל 43 ק"ג. בהמשך לוויין זה קיבל שם "קוסמוס 1" והיה הראשון בין לווייני "קוסמוס" הסובייטים. חלק מלווייני DS נוצלו בתוכנית אינטרקוסמוס ובתוכנית סובייטית-צרפתית "אוראול". משקל החלליות גדל בהדרגה והגיע לכ-350 ק"ג.
כל השיגורים בוצעו על יד משגרים מסדרה "קוסמוס".
רוב הלוויינים היו מיועדים לכיול מערכות הגנה נגד טילים ולווייני ריגול. לצורכי מחקר פותחו 3 דגמים:
DS-1U למחקרים קצרי טווח. מקור חשמל היו סוללות מצברים. דגם היה בשימוש בשנים 1966–1972.
DS-2U עם הארכת אורך חיים של הלוויין על ידי הצבת פאנילים סולאריים. היו בשימוש בשנים 1967–1977.
DS-U3 עם מנועים לשינוי מיקום הלוויין. היו בשימוש בשנים 1967–1976.
רשימת לוויינים

המספר בסוגריים - שיגורים שנכשלו.
| 0 | 1 | 2 |
| --- | --- | --- |
| דגם | מס' שיגורים | יעוד |
| DS-1, DS-2 | 4(3) | בדיקת משגר |
| DS-1A | 7(3) | בדיקת קרינה מניסוי גרעיני |
| DS-K | 3(2) | חקר מטאורים |
| DS-MG | 2 | חקר שדה מגנטי של כדור הארץ |
| DS-MT | 3(1) | חקר מטר מטאורים |
| DS-MO | 2 | חקר אטמוספירה |
| DS-P1 | 96(10) | כיול לווייני ריגול מודיעין אותות |
| DS-U1 | 8(1) | חקר בתחומים שונים של אסטרונומיה ומדעי כדור ארץ |
| DS-U2 | 30 | חקר בתחומים שונים של אסטרונומיה ומדעי כדור ארץ |
| DS-U3 | 8 | חקר בתחומים שונים של אסטרונומיה ומדעי כדור ארץ |
CATL

| --- | --- |


 נתונים כלליים
 בורסה:  הבורסה לניירות ערך בשנג'ן (300750) 
 מייסדים:  רובין צנג
 תקופת הפעילות:  2011–הווה (כ־13 שנים)
 מיקום המטה:  נינדה, סין
 שליטה בחברה:  חברה פרטית
 ענפי תעשייה:  ציוד חשמלי
 מוצרים עיקריים:  סוללת ליתיום-יון
 עובדים:  10,000
  
 www.catl.com
 
CATL (בסינית: 宁德时代, שם מלא באנגלית: Contemporary Amperex Technology Co. Limited; נסחרת בבורסת שנג'ן, SHE: 300750) היא יצרנית טכנולוגיה וסוללות סינית שנוסדה בשנת 2011 על ידי רובין צנג, ומתמחה בייצור סוללת ליתיום-יון לרכבים חשמליים, ומערכות ניהול סוללות.
CATL מספקת סוללות ליצרני כלי רכב ובהם קבוצת PSA, יונדאי מוטור, הונדה, BMW, דיימלר AG, טסלה, טויוטה, פולקסוואגן, וולוו וליצרני רכב נוספים בסין. בפברואר 2021 הודיעה החברה על תקצוב לבניית שלושה מפעלים חדשים לייצור סוללות למכוניות.
בנוסף לכך, CATL פעילה בתחום ייצור סוללות למתקני אגירת חשמל, כתחליף לבניית תחנות כוח חדשות ולבניית רשת להעברת חשמל.
היסטוריה

החברה הוקמה בשנת 2011 על ידי רובין צנג. מטה החברה ממוקם בנינדה (בחבל פוג'יין) ומרכזי פיתוח נוספים בשנחאי וברלין.
בשנת 2018 החברה דיווחה על מכירות של סוללות בהיקף של 21.2 גיגווט"ש. בשנת 2018 החלה החברה בהקמת מפעל חדש בארנשטאדט ובשנת 2020 תוכננה מכירה בהיקף של 50 גיגווט"ש.
ביוני 2020 הכריז רובין צנג שהחברה מסוגלת לייצר סוללות עם אורך חיים שמספיק לנסיעה של כ-1.6 מיליון קילומטר.
ב-2023 הציגה החברה גרסה משופרת לסוללת LFP (ליתיום, ברזל ופוספט), בה הוחלף הברזל במגנזיום, אלומיניום ואבץ. קיבולת האנרגיה שלה גבוהה ב-15% עבור משקל סוללה דומה, ומגיעה ל-210 ואט-שעה לקילוגרם.
הערות שוליים

↑  A Million-Mile Battery From China Could Power Your Electric Car, www.bloomberg.com
↑  Cristian Agatie, ‏Tesla Model 3 With CATL's M3P Battery to Launch in China, Offers Better Range, Lower Price, באתר autoevolution (באנגלית)
Dead Oceans

|  נתונים כלליים |
| --- | --- |
 סוג:  חברת תקליטים
 מייסדים:  כריס סוואנסון, בן סוואנסון, דאריוס ואן ארמן, ג'ונת'ן קרגיל, פיל וואלדורף
 תקופת הפעילות:  2007–הווה (כ־17 שנים)
 מיקום המטה:  ארצות הברית
  
 www.deadoceans.com
 
Dead Oceans (דד אושנס; בתרגום חופשי, אוקיינוסים מתים) היא חברת תקליטים עצמאית אמריקאית שמקורה מבלומינגטון, אינדיאנה והיא בעלת משרדים בניו יורק, לוס אנג'לס, שיקגו, אוסטין, לונדון, פריז, אמסטרדם וברלין. דדס אושנס היא חברה בקבוצת הסיקרטלי (secretly) של חברות תקליטים עצמאיות, שכוללת גם את Secretly Canadian ואת Jaqjaguwar. קבוצת סיקרטלי כוללת את שלוש חברות התקליטים בנוסף למו"ל מוזיקה, שנודע כסיקרטלי מוציא לאור, ומייצג אמנים, סופרים, יוצרי סרטים, מפיקים וקומיקאים.
אמנים חתומים

-מיצקי
- פיבי ברידג'רס
- ג'אפאניז ברייקפסט 
- אארון פרייזר
- ברייט אייז
- פן לילי
- קראונגבין & לאון ברידג'ס
- בטר אובליביון קומיוניטי סנטר
- בליצ'ד
- דיסטרויר
- ביל פיי
- דוראנד ג'ונס & דה אינדיקיישנס
- קרואנגבין
- אלכס להיי
- קווין מורבין
- פוספורוסנט
- שיים
- סלואודייב
- מרלון וויליאמס
| --- | --- |
בקרת זהויות :  MusicBrainz: f70f950f-2587-4f85-a5c7-b483a47bd2e9
1975 בברית המועצות

| 0 | 1 | 2 | 3 |
| --- | --- | --- | --- |
| «««  1974   1973  1972 | דגל רוסיה | 1975  בברית המועצות |  »»»  1976   1977  1978 |
כל ערכי השנים בברית המועצות אירועים בולטים בעולם ב-1975 לוח שנה של שנת 1975
1975 בברית המועצות הייתה שנה בה נחגגה השנה ה-58 למהפכת אוקטובר.
הנהגה

ראש הממשלה - אלכסיי קוסיגין.
יושב ראש הסובייט העליון של ברית המועצות - ניקולאי פודגורני.
המזכיר הכללי של המפלגה הקומוניסטית של ברית המועצות - ליאוניד ברז'נייב.
אירועים בולטים

9 בפברואר – נחיתה של חללית סויוז 17.
22 בפברואר – טיסה ראשונה של מוטס סוחוי Su-27
19 במרץ – תחילת משחקי עמי ברית המועצות. בתחרויות השתתפו מעל 10 אלפים ספורטאים ב-17 ענפי ספורט. המשחקים נערכו במספר ערים והסתיימו ב-30 ביולי.
3 באפריל – תחילת אימון גדול של הצי הסובייטי "אוקיינוס-75". באימונים השתתפו 76 אוניות קרב ו-35 צוללות והם הסתיימו ב-21 באפריל.
24 במאי – שיגור חללית מאוישת סויוז 18. הטיסה נמשכה כחודשיים והחללית חזרה לכדור הארץ ב-26 ביולי.
3 בינואר – נשיא ארצות הברית ג'רלד פורד חתם על תיקון ג'קסון-ואניק לפיו הוטלו מגבלות על סחר עם ברית המועצות לאור מגבלות ליציאת יהודים ממנה.
18 באפריל – קבלת החלטה על הטבות לנכי מלחמת העולם השנייה ומשפחות החיילים שנהרגו.
14 באפריל – ביקור סדאם חוסיין במוסקבה.
25 באפריל – תחילת שרות סדיר של שובר קרח המונע על בסיס אנרגיה גרעינית "ארקטיקה".
8 במאי – סיום בניית הקטע הראשון של מסילת הברזל באיקל-אמור.
8 ביוני – שיגור גשושית ונרה-9 לכיוון נוגה.
14 ביוני – שיגור גשושית ונרה-10 לכיוון נוגה.
29 ביוני – הפעלת מערכת הגדולה בעולם טוקמק-10 (מערכת לביצוע מחקרים בתחום פיזיקה גרעינית) במכון לפיזיקה גרעינית במוסקבה.
17 ביולי – טיסה משותפת של חללית מאוישת סובייטית ואמריקאית אפולו-סויוז.
1 באוגוסט – חתימת הסכמי הלסינקי בהקשר לביטחון וזכויות האדם באירופה.
23 באוגוסט – הפעלת הרכבת התחתית של חרקוב.
4 בספטמבר – תחילת שידורים של תוכנית טלוויזיה פופולרית מה? איפה? מתי?. התוכנית משודרת עד היום.
16 בספטמבר – טיסה ראשונה של מטוס מיג-31
9 באוקטובר – מדען סובייטי אנדריי סחרוב קיבל פרס נובל לשלום.
14 באוקטובר – ביקור במוסקבה של נשיא צרפת ולרי ז'יסקר ד'אסטן.
22 באוקטובר – נחיתה של גשושית ונרה-9 על קרקעית נוגה.
25 באוקטובר – נחיתה של גשושית ונרה-10 על קרקעית נוגה.
9 בנובמבר – מרד על אוניית קרב של הצי הבלטי. תוך ניסיון מעבר לשוודיה האונייה אולצה לעצור והוחזרה לנמל בשטח ברית המועצות.
17 בנובמבר – שיגור חללית לא מאוישת "סויוז 20" שהתחברה לתחנת חלל "סליוט 4".
15 בדצמבר – הקמת ארגון לקשר עם אזרחים רוסים המתגוררים מחוץ לברית המועצות.
26 בדצמבר – טיסה מסחרית ראשונה של מטוס Tu-144 במסלול מוסקבה- אלמטי.
28 בדצמבר – נושאת המטוסים קייב נכנסה לשירות מבצעי.
אירועים בולטים > ללא מועד

בשנת 1969 הממשל הסובייטי חידש באופן מוגבל מתן אשרות יציאה ליהודי ברית המועצות. בתקופה של עשור כ-200 אלף יהודים עזבו את המדינה.
קבוצת דינמו קייב, הראשונה בין קבוצות כדורגל של ברית המועצות זכתה בתחרות אירופאית - גביע אירופה למחזיקות גביע.
אירועים בולטים > אירועי תרבות

החל משנת 1957 הירחון הפופולרי "האקרן הסובייטי" ערך סקר להענקת תואר סרט השנה. בשנה זו הזוכים היו:
סרט השנה: "אוני סרז'אליס זה רודינו" (של סרגיי בונדרצ'וק)
שחקן השנה: ואסילי שוקשין
שחקנית השנה: ליודמילה קסטקינה
נולדו

11 במרץ – בובאיסר סאיטייב, ספורטאי רוסי-צ'צ'ני שזכה ב-3 מדליות זהב אולימפיות
25 ביוני – ולדימיר קראמניק, שחמטאי רוסי
נפטרו

26 בינואר – ליובוב אורלובה, שחקנית סובייטית (נולדה ב-1903)
24 בפברואר – ניקולאי בולגנין, מרשל ברית המועצות (נולד ב-1896)
6 במרץ – יפים קופליאן, שחקן סובייטי (נולד ב-1913)
17 ביולי – בוריס בבוצ'קין, שחקן סובייטי (נולד ב-1904)
9 באוגוסט – דמיטרי שוסטקוביץ',מלחין סובייטי (נולד ב-1907)
16 באוגוסט – ולדימיר קוץ - ספורטאי סובייטי (נולד ב-1937).
5 בספטמבר – גאורג אוטס - זמר סובייטי ממוצא אסטוני (נולד ב-1920).
15 בספטמבר – פאבל סוחוי - מתכנן מטוסים סובייטי (נולד ב-1895).
13 בנובמבר – אולגה ברגולץ - משוררת סובייטית (נולדה ב-1910).
16 בנובמבר – אלכסנדר וינוגרדוב - מדען סובייטי (נולד ב-1895).
טיסה משותפת של חללית מאוישת סובייטית ואמריקאית
Carry That Weight

| --- | --- |

 שיר בביצוע הביטלס
 מתוך האלבום Abbey Road
 יצא לאור:  26 בספטמבר 1969
 תאריך הקלטה:  2 ביולי-15 באוגוסט 1969
 סוגה:  רוק
 שפה:  אנגלית 
 אורך:  1:36
 חברת תקליטים:  אפל רקורדס
 כתיבה:  לנון-מקרטני
 לחן:  פול מקרטני, ג'ון לנון 
 הפקה:  ג'ורג' מרטין
 
"Carry That Weight" (בעברית: "לשאת את העול הזה") הוא שיר שנכתב על ידי פול מקרטני (נרשם תחת הקרדיט לנון-מקרטני) ונכלל באלבום Abbey Road של הביטלס בשנת 1969. השיר הוא חלק ממחרוזת ארוכה הסוגרת את האלבום, הכוללת את שלושת השירים האחרונים באלבום - Golden Slumber, Carry That Weight ולבסוף השיר האחד לפני האחרון באלבום - The End.
פרשנות

מקרטני אמר שהשיר נכתב על הקשיים העסקיים של הביטלס, והאווירה הקשה ששררה באפל באותו הזמן.
בסרט "דמיין: ג'ון לנון" (Imagine: John Lennon), אמר לנון ש"מקרטני שר על כולנו, על כל מה שעבר עלינו".
מבקר המוזיקה איאן מקדונלד פירש את מילות השיר כהודאה של הלהקה ששום דבר שהם יעשו בעצמם כאמנים עצמאיים או אמני סולו לא יהיה שווה למה שהם יוכלו להשיג אם יפעלו ביחד כלהקה, והם תמיד ישאו את המשקל (Carry the Weight) של העבר ה"ביטלסי" שלהם.
הקלטה

הביטלס הקליטו את Golden Slumbers ו-Carry That Weight ביחד ב-2 ביולי 1969. מקרטני, האריסון וסטאר הקליטו את שני השירים 15 פעמים עד שקיבלו את התוצאה הרצויה, בזמן שלנון הבריא בבית חולים מתאונת רכב שעבר בסקוטלנד.
צלילי המנגינה כללו את מקרטני על הפסנתר, האריסון על גיטרת בס וסטאר על התופים. ההקלטות הטובות ביותר היו הקלטות מספר 13 ו-15, שעברו עריכה מאוחר יותר, ב-3 ביולי. ביום ההקלטות וביום שלאחריו, מקרטני ערך אוברדאבינג לקול שלו (שהיה הסולן בשיר) ולגיטרת הרית'ם, והאריסון הוסיף גיטרה מובילה. ב-30 ביולי הם הוסיפו עוד קולות, כולל קולו של לנון, שחזר ב-9 ביולי מבית החולים. עוד קולות, טימפני ותופים הוספו ועברו אוברדאבינג ב-31 ביולי.
הקלטה > צוות ההקלטה

פול מקרטני - שירה מובילה, קולות רקע, פסנתר, גיטרת רית'ם.
ג'ורג' האריסון - קולות רקע, גיטרה מובילה, גיטרת בס בעלת שישה מיתרים.
רינגו סטאר - קולות רקע, תופים.
ג'ון לנון - קולות רקע.
ג'ורג' מרטין - מפיק מוזיקלי, מעבד מוזיקלי.
גרסאות כיסוי

ב-1976, הבי ג'יז הקליטו גרסת כיסוי לשיר עבור הסרט "All This and World War II". שנתיים אחרי, הם הקליטו מחדש גרסת כיסוי לשיר עבור הסרט Sgt. Pepper's Lonely Hearts Club Band.
הזמר לס פרדקין הקליט גרסה אינסטרומנטלית של השיר ב-2005 וכלל אותה באלבומו "While My Guitar Only Plays".
ב-2009 להקת "צ'יפ טריק" הוציאה את אלבומה "Sgt. Pepper Live" שכלל את השיר.
קבוצת הפופ הפסיכדלי לשעבר, "אורנג' בייסיקל", הקליטה גרסת כיסוי לשיר הזה ביחד עם השיר "You Never Give Me Your Money".
הערות שוליים

↑  בארי מיילס (1997). Paul McCartney: Many Years From Now. Henry Holt and Company), New York. עמ' 557–558. ISBN 0-8050-5249-6.
↑  איאן מקדונלד (2005). Revolution in the Head: The Beatles' Records and the Sixties (גרסה שנייה ומתוקנת). עמ' 356
| --- | --- |
בקרת זהויות :  MusicBrainz work: b97caa46-b381-36e8-9482-0c9c6d6ea030
1714

שנת 1714 היא השנה ה-14 במאה ה-18. זוהי שנה רגילה, שאורכה 365 ימים. 1 בינואר 1714 לפי הלוח הגרגוריאני מקדים את 1 בינואר לפי הלוח היוליאני ב-11 ימים.
כל התאריכים שלהלן הם לפי הלוח הגרגוריאני.
אירועים

7 באוגוסט – קרב גנגוט הימי מסתיים בניצחון הצי הרוסי
11 בספטמבר – העיר ברצלונה נופלת לידיו של מלך ספרד פליפה החמישי בסופו של מצור, זהו "היום השחור ביותר" בהיסטוריה של קטלוניה
7 באוקטובר – מהומות אזרחיות באלקמאר, הולנד, עקב הטלת מס על בירה
נולדו

21 בינואר – אנה מורנדי מנזוליני, אמנית איטלקייה (נפטרה ב-1774)
8 במרץ – קרל פיליפ עמנואל באך, מלחין גרמני (נפטר ב-1780)
17 ביולי – אלכסנדר גוטליב באומגרטן, פילוסוף גרמני (נפטר ב-1762)
14 באוגוסט – קלוד ז'וזף ורנה, צייר צרפתי (נפטר ב-1789)
10 בספטמבר – ניקולו יומלי, מלחין איטלקי (נפטר ב-1774)
18 בדצמבר – ניקולאוס אסטרהאזי, נסיך הונגרי (נפטר ב-1790)
23 בדצמבר – רניירי דה קלצאביג'י, משורר איטלקי (נפטר ב-1795)
מתיו תורנטון - מחותמי הכרזת העצמאות של ארצות הברית (נפטר ב-1803)
נפטרו

8 ביוני – סופיה מהנובר, אמו של ג'ורג' הראשון, מלך בריטניה (נולדה ב-1630)
1 באוגוסט – אן, מלכת בריטניה (נולדה ב-1665)
15 באוגוסט – קונסטנטין ברנקוביאנו, שליט ולאכיה ("הארץ הרומנית" או מונטניה) (נולד ב-1654)
ראו גם

ילידי 1714‎
נפטרים ב-1714‎
1715

שנת 1715 היא השנה ה-15 במאה ה-18. זוהי שנה רגילה, שאורכה 365 ימים. 1 בינואר 1715 לפי הלוח הגרגוריאני מקדים את 1 בינואר לפי הלוח היוליאני ב-11 ימים.
כל התאריכים שלהלן הם לפי הלוח הגרגוריאני.
אירועים

1 במאי – פרוסיה מכריזה מלחמה על שוודיה
3 במאי – ליקוי החמה המלא על שם אדמונד היילי מתרחש
24 בדצמבר – שוודיה כובשת את נורווגיה
נולדו

6 באוגוסט – המרקיז דה וובנארג, פילוסוף וחייל צרפתי (נפטר ב-1747)
23 באוקטובר – פיוטר השני, קיסר האימפריה הרוסית בשנים 1727–1730 (נפטר ב-1730)
9 בדצמבר - ז'וזף מרי טרא, שר האוצר תחת שלטון לואי החמישה עשר (נפטר ב-1778)
נפטרו

7 בינואר – פרנסואה פנלון, סופר ותאולוג צרפתי (נולד ב-1651)
17 בפברואר – אנטואן גלן, מזרחן וארכאולוג צרפתי (נולד ב-1646)
1 בספטמבר – לואי ה-14, מלך צרפת (נולד ב-1638)
ראו גם

ילידי 1715‎
נפטרים ב-1715‎
Astro Lounge

| --- | --- |

 אלבום אולפן מאת Smash Mouth
 יצא לאור:  1999 
 סוגה:  פופ רוק  פופ פסיכדלי
 שפה:  אנגלית 
 חברת תקליטים:  אינטרסקופ רקורדס 
 הפקה:  אריק ולנטיין 
 
Astro Lounge (בעברית: טרקלין חלל) הוא אלבום האולפן השני של להקת הרוק האמריקאית Smash Mouth, שיצא ב-8 ביוני 1999 על ידי אינטרסקופ רקורדס.
אלבום זה כולל את הסינגל "All star", שהוא הסינגל המצליח והנמכר ביותר של הלהקה, שהגיע כמעט למקום הראשון במצעד בילבורד הוט 100 בארצות הברית.
מידע על השיר > "All Star"

"All Star" הופיע בסרטים "מיסטרי מן" ו"המפקח גאדג'ט" משנת 1999, בסרט "דיגימון" משנת 2000 ובסרטים שרק ומיליונר מי שגומר ראשון מ-2001. השיר היה מועמד לפרס גראמי עבור הופעת הפופ הטובה ביותר על ידי צמד או קבוצה.
מידע על השיר > "Then the Morning Comes"

"Then the Morning Comes" הופיע בפרסומת טלוויזיה של ניסאן. זה היה הסינגל הראשון של Smash Mouth שנכנס למצעד של בילבורד.
מידע על השיר > "Can't Get Enough of You Baby"

Smash Mouth הקליט קאבר של "Can't Get Enough of You Baby" ב-1998 לצורך הכללה בסרט Can't Hardly Wait. הגרסה שלהם מזכירה את גרסת הכיסוי של Question Mark and the Mysterians משנת 1967 (כמו גם את הלהיט של Question Mark and the Mysterians משנת 1967, " 96 Tears "). הוא גם יצא לאור כסינגל ב-1998, ולאחר מכן הופיע ב-Astro Lounge . זה היה השיר האחרון באלבום וגם הקצר ביותר (בשנייה אחת).
השיר הוקלט לראשונה על ידי ארבע העונות ב-1966 וזכה לגרסאות כיסוי רבות לאחר מכן.
מידע על השיר > "Diggin' Your Scene"

"Diggin' Your Scene" הופיע בפרק 17 של העונה הראשונה של תוכנית הטלוויזיה זהות בדויה.
מידע על השיר > "Come On, Come On"

"Come On, Come On" הוצג בפרסומת של גאפ ובסרטים שקרן בריבוע, ואחי איפה האוטו שלי. השיר שימש גם בפרק "Queen Bebe" מסדרת הטלוויזיה המצליחה קים פוסיבול.
קבלה וביקורת

האלבום קיבל שלושה עיטורי פלטינה על ידי RIAA.  הסינגל "All Star" הגיע למקום ה-4 בבילבורד הוט 100 בארצות הברית באוגוסט 1999.
הערות שוליים

↑  Novak, Ralph (1999-07-19). "Picks and Pans Review: Astro Lounge". People.com. נבדק ב-2023-01-18.
↑  "Smash Mouth's GRAMMY Awards History".
↑  "Gold & Platinum - RIAA". Recording Industry Association of America. נבדק ב-3 בספטמבר 2022. {{cite web}}:  (עזרה)
↑  "Billboard Hot 100 - Billboard". Billboard. נבדק ב-3 בספטמבר 2022. {{cite web}}:  (עזרה)
Carry On (שיר של קייגו וריטה אורה)

"Carry On" (בעברית: תמשיך או המשך) הוא סינגל של הדי ג'יי הנורווגי קייגו, שהוקלט על ידי הזמרת-יוצרת הבריטית ריטה אורה. השיר יצא לאור כסינגל מתוך פסקול הסרט "פוקימון: הבלש פיקאצ'ו", על ידי חברת התקליטים תקליטי RCA. שיתוף פעולה זה, הוא הראשון בין קייגו לריטה אורה.
השיר הגיע למקום השלישי במצעד שירי הדאנס של אוסטרליה.
רקע וכתיבה

השיר נכתב על ידי קייגו, ג'וש קאמבי, אילן קדרון, נטלי דאן וריטה אורה והופק על ידי קייגו, אלשין וקאמבי גם כן. ב-15 באפריל 2019, פרסמה אורה בחשבון הטוויטר שלה, כי היא הקליטה שיר ביחד עם קייגו שעתיד לצאת בזמן הקרוב.
בסמוך לצאתו, עלה השיר לרשת הזרמת המדיה ספוטיפיי.
וידאו קליפ

הווידאו קליפ המלא שיצא עבור השיר הועלה לערוץ היוטיוב של קייגו ב-19 באפריל 2019. בתחילת הקליפ, ניתן לראות את אורה, כשהיא לבושה במעיל גשם צהוב. בהמשך, ניתן לראות סצנות מתוך הסרט "פוקימון: הבלש פיקאצ'ו", בהן מופיע פיקאצ'ו.
לפני שיצא הקליפ, הועלה האודיו של השיר. נכון לדצמבר 2019, מונה הצפיות של הקליפ עומד על כ-75 מיליון צפיות.